Jordà considera "imprescindible" que Catalunya tingui més capacitat de decisió en la nova PAC | Lleida.com\nJordà considera "imprescindible" que Catalunya tingui més capacitat de decisió en la nova PAC\nLa consellera d'Acció Climàtica, Alimentació i Agenda Rural, Teresa Jordà considera "imprescindible tancar un bon acord per aquest país" per a la Política Agrària Comuna (PAC) 2023-2027. Jordà ha defensat que Catalunya "ha de tenir més capacitat per decidir l'estructura dels ajuts del primer pilar de la PAC com són els ecoesquemes. La consellera ha posat de relleu el consens existent entre organitzacions agràries, cooperatives i Departament per defensar un model de la PAC que doni resposta a la realitat i necessitats del sector a Catalunya. També ha expressat que la conselleria continuarà treballant per "corregir" la retallada en els ajuts del Programa de Desenvolupament Rural (PDR) que va aplicar el govern espanyol del PP.\nJordà ha exposat aquest dijous al Parlament les principals línies d'actuació del Departament d'Acció Climàtica, Alimentació i Agenda Rural per aquesta legislatura. En l'eix vinculat amb l'alimentació, la consellera ha ressaltat que l'objectiu és avançar cap a la producció d'aliments d'una forma més sostenible, en la línia dels ODS 2030 i del Pacte Verd de la UE. "Totes les accions dels Departament han d'anar encaminades cap a un model productiu que trobi l'equilibri entre la producció i la competitivitat, d'una banda, i la preservació dels recursos i del medi ambient, de l'altra", ha assenyalat. Entre els principals instruments per aconseguir-ho, hi ha el Pla estratègic de l'Alimentació de Catalunya 2021-2016, aprovat el darrer any, i l'Estratègia de la Bioeconomia de Catalunya 2021-2030.\nAixí mateix, es desplegarà la Llei 3/2020 de prevenció de pèrdues i malbaratament alimentari. També es reforçaran les activitats de la Unitat de la cadena alimentaria de Catalunya (CadeCAT) al llarg de tota la cadena per evitar pràctiques comercials abusives i vetllar pel compliment dels terminis de pagament. Aquests ja s'ha començat una segona fase del Pla de controls de la distribució que se centrarà en proveïdors de fruita dolça, cítrics i llet fresca.\nLa titular d'Acció Climàtica, Alimentació i Acció Rural ha explicat que s'ha iniciat la tramitació del Decret de producció agroalimentària ecològica per millorar-ne el règim de control i adaptar-la a la normativa marc reguladora d'aquesta matèria especialment a règim del Consell Català de Producció Agrària Ecològica. A la vegada, s'iniciarà el procés participatiu per redactar el Pla de la producció agrària ecològica 2023-2027, amb el compromís de complir l'objectiu marcat per UE d'arribar el 2030 a un 25% de la producció agrària ecològica.\nTeresa Jordà ha detallat que es modificarà el decret d'ordenació ramadera, limitant la capacitat de les explotacions i buscant l'equilibri entre la sostenibilitat econòmica i l'ambiental. Així, ha posat de relleu la importància de l'acció climàtica, de l'alimentació i de la cohesió territorial. També ha expressat el compromís de desenvolupar plans específics per a sectors que passen dificultats com ara els de la llet o del conill.\nJordà també ha explicat que ja s'ha redactat un primer esborrany d'un Pla estratègic de la ramaderia extensiva i ara s'ha d'acabar de consensuar amb actors implicats. Algunes accions ja es porten a terme com ara els ajuts a la millora de petits escorxadors, ha remarcat. "Un aspecte important en relació amb el Pla serà abordar amb valentia el tema de la convivència entre la fauna salvatge i la ramaderia extensiva", ha assenyalat la consellera.\nJordà s'ha referit també a mesures pensades per al sector vitivinícola, després de les dificultats viscudes els darrers anys. Així, ha anunciat la voluntat d'implementar diferents mesures "immediates" com ara el Pla estratègic de l'INCAVI. Hauria d'estar llest en sis mesos, amb l'objectiu de posar al dia aquest organisme i convertir-lo en un centre de referència per donar resposta als reptes del sector. El Departament també preveu convocar una nova cimera del cava i, d'altra banda, constituir l'aliança entre l'IRTA, l'INCAVI, la URV i Vitec.\nUn altre instrument per encarar els reptes del sector i del país serà l'Estratègia de la Bioeconomia 2021-2030 que es preveu aprovar aviat. "Volem transformar el sistema productiu i alhora afavorir l'equilibri territorial amb l'impuls de la bioeconomia", ha indicat Jordà. En aquest sentit, ha dit que ja s'hi està treballant amb el Pla d'acció 2021-2023 amb què es pretén millorar l'aprofitament de la biomassa de Catalunya amb la caracterització, quantificació i optimització de la gestió i la distribució. "Volem promoure els paisatges agroforestals resilients i la provisió sostenible de serveis ecosistèmics en aquest cotext de la bioeconomia circular i desenvolupar un teixit empresarial centrat en aquesta arreu del territori".\nUn altre repte passa per fomentar l'ús i consum de bioproductes, bioenergia i biomaterials al mercat. Així mateix, ha ressaltat la importància de continuar amb l'estratègia integral de gestió de les dejeccions ramaderes, que passa per optimitzar la fertilització però també per la recerca d'alternatives amb sistemes de tractament en zones excedentàries. Amb aquest objectiu es pretén impulsar un Pla de biogàs de Catalunya, ha avançat.\nD'altra banda, ha anunciat que es preveu aprovar el Pla d'ús sostenible de fitosanitaris en el marc del Pacte Verd de la UE, que propugna una reducció dels fitosanitaris de síntesi química del 50% des d'ara i fins al 2030.\nJordà ha explicat que la cohesió territorial i l'Agenda Rural són altres de les prioritats de les polítiques de la conselleria per aquesta legislatura. Així, ha dit que caldrà desplegar la Llei d'Espais Agraris i del Consell assessor de les dones en el món rural i marítim de Catalunya 2021-2025. També ha expressat el compromís d'aprovar l'Agenda Forestal 2020-2025 i l'Agenda Rural de Catalunya. Un altre repte del Departament és aprovar el registre de terres en desús que ja es troba en període de consultes.\nAcció Climàtica, Alimentació i Agenda Rural manté l'aposta pel regadiu com a eina per a la producció d'aliments i per fixar activitat econòmica i població al territori. En aquest àmbit, es continuarà amb les obres del canal Segarra-Garrigues. Jordà ha celebrat el tancament de l'expedient d'infracció per part de la Comissió Europea en relació amb el projecte del Segarra-Garrigues. "Hem pogut demostrar que l'aposta pel regadiu i la preservació de la biodiversitat és compatible. Totes les coses són compatibles si és fan bé i consensuades. Aquest és un èxit compartit de país", ha sentenciat.\nLa modernització del canal d'Urgell també és una prioritat per al Departament. Teresa Jordà ha explicat que s'estan redactant els projectes per modernitzar 10.862 hectàrees. També s'executarà el projecte del Xerta-Sènia "per dotar d'aigua una zona de conreu d'olivera de secà que sense aigua no ofereix futur als joves".\nUn altre repte serà aprovar i desplegar l'Agenda Rural de Catalunya amb una de les principals línies d'actuació que serà polítiques per lluitar contra el despoblament.\nFinalment, Teresa Jordà ha aprofitat la seva intervenció en comissió per estendre la mà a la resta de grups parlamentaris per buscar punts d'encontre en polítiques per al sector agroalimentari amb l'objectiu de trobar consensos en benefici del país i de les futures generacions.\nEn el torn dels grups de l'oposició, la majoria han coincidit en reclamar mesures per garantir uns preus justos per als productors i actuacions per revertir el despoblament del món rural.\nLa diputada socialista Rosa Maria Ibarra ha reclamat que el sector agroalimentari sigui "una prioritat" per al Govern, destinant més pressupost a les polítiques dedicades a aquest àmbit. Així mateix, ha demanar revertir les retallades en infraestructures i en recerca agroalimentària.\nDes de Cs, Marina Bravo ha reclamat polítiques per reforçar el sector primari i per al reconeixement del món rural. La diputada ha denunciat el "retard injustificat i els sobrecostos" en l'execució de les obres del Segarra-Garrigues.\nEl cupaire Pau Juvillà ha defensat un model agroalimentari que afavoreixi el petit i mitjà productor, l'agricultura ecològica i potenciï la producció local i la venda de proximitat. Així mateix, ha instat el Govern a avançar en la creació d'un banc de terres i a vetllar per garantir els drets dels treballadors temporers.\nEl diputat de Vox, Toni López, ha dit que en els darrers anys "el sector primari s'ha vist castigat per l'acció del Govern" al qual ha acusat d'escoltar abans a sectors ecologistes que als productors.


Recerca de feina. Estudiar a Catalunya. Generalitat de Catalunya\nInici > Orientació > Joves > Exploro el món laboral > Recerca de feina\nUna vegada coneguis quin és el teu perfil professional, comença la tasca de recerca de feina. Per garantir l'èxit cal que estableixis un pla d'acció, coherent i seqüencial, que ha d'incloure:\nCom t'has de preparar\nelaboració del teu currículum professional\nredactar la carta de presentació\nCom t'has de presentar\nL'entrevista personal. Consells per afrontar una entrevista de selecció\nConeix els principals tests de selecció de personal\nEl currículum s'estructura en cinc apartats:\nHas d'incloure el teu nom complet amb un títol que defineixi la teva professió o àrea professional, per exemple: editor de moda, administradora de webs, responsable comercial.\nCal indicar la data de naixement, l'adreça completa, el telèfon de contacte, l'adreça electrònica i una fotografia.\nS'ha d'ordenar cronològicament a la inversa, de més recent a més antic i incloure-hi el títol assolit. Si tens formació superior no cal especificar la formació anterior, perquè ja se suposa. Si tens formació complementària, remarca en negreta la relacionada amb l'oferta, a què et presentes.\nCal que especifiquis el nom del lloc de treball, de l'empresa i el període de temps que hi vas treballar. S'ha d'ordenar cronològicament a la inversa, de més recent a més antic. És recomanable incloure les funcions realitzades en cada lloc, perquè són tan importants com el càrrec que vas ocupar i els assoliments i objectius aconseguits. Utilitza negretes per remarcar l'experiència relacionada amb l'oferta a què et presentes.\nHabilitats, idiomes, informàtica\nEspecífica els teus coneixements en idiomes, informàtica i les habilitats professionals.\nAspectes que cal que tinguis en compte:\nEl currículum ha de ser atractiu, breu, escanejable i és recomanable que no ocupi més d'una pàgina.\nCuida el disseny: és millor que el fons sigui de color blanc, i pots utilitzar icones i elements visuals als títols i per destacar les teves habilitats.\nVigila les faltes d'ortografia i les errades tipogràfiques. Repassa el currículum diverses vegades abans d'enviar-lo.\nEscull una bona fotografia de cara, ben il·luminada, en color i format DNI. No et posis barrets, mocadors, ulleres de sol o qualsevol element que et tapi la cara o et faci ombra. Mai adjuntis una foto retallada en la què surtis en grup.\nSigues coherent amb les dates que detalles al currículum. Alguns currículums presenten incongruències en aquest sentit, i es perceben negativament.\nNo escriguis informació que no puguis contrastar.\nModel de currículum 1 [PDF, 1 Bytes ]\nModel de currículum 2 [PDF, 1 Bytes ]\nModel de currículum 3 [PDF, 1 Bytes ]\nCurrículum europeu (Europass)\nS'estructura en tres paràgrafs:\nÉs determinant per a la teva candidatura, ja que en aquest paràgraf has de ser capaç de captar l'atenció del seleccionador. Comença amb una frase que relacioni l'empresa i l'oferta amb la teva candidatura. No hi posis dades personals òbvies i que ja surten al currículum.\nHi has d'escriure per què creus que ets la persona idònia per a la candidatura. Destaca-hi les teves habilitats, però no repeteixis el currículum demostrant que la teva experiència o formació s'adequa al lloc de treball ofert.\nPer finalitzar, t'has d'acomiadar sol·licitant una entrevista personal per poder ampliar la informació. No oblidis signar la carta amb el teu nom.\nHi ha dos tipus de carta de presentació:\nQuan respons a una oferta de treball concreta: a la carta, has de fer referència al lloc ofert, la data de publicació i el mitjà on l'has vist publicat.\nQuan ofereixes directament els teus serveis a una empresa: a la carta, s'ha d'incloure en quina àrea o funcions desitges treballar.\nNo enviïs cartes estàndard, personalitza cada escrit adaptant el to a la filosofia de l'empresa. Investiga l'empresa a la xarxa: visita'n el web, les xarxes socials.\nAdreça l'escrit a una persona concreta; si no saps a qui adreçar-te dirigeix-lo al departament de recursos humans.\nNo repeteixis la informació del currículum; la carta de presentació s'ha de poder llegir entre 10 i 15 segons.\nDestaca el teu valor afegit, si cal en negreta.\nVigila les faltes d'ortografia i la redacció.\nSigna la carta.\nQuan fas una entrevista de selecció has de cuidar el llenguatge verbal i el no verbal, per donar una bona imatge i no transmetre missatges contradictoris. La persona que fa l'entrevista està acostumada a interpretar les nostres paraules, però també els nostres gestos.\nAspectes que cal que tinguis en compte.\nDona la mà amb fermesa, però sense estrènyer massa. No facis petons.\nSeu ocupant tot el seient amb l'esquena recta i recolzat en el respatller de la cadira. Si tens una taula davant és millor que no amaguis les mans sota el taulell.\nControla els tics que denotin nerviosisme, com ara tocar-te els cabelsl o la cara constantment o fregar-te les mans.\nNo et tapis la boca quan parlis.\nQuan parlis has de mantenir la mirada sense desviar-la cap a altres parts.\nSomriu, t'ajudarà a semblar afable i segur de tu mateix.\nDesconnecta el mòbil i guarda'l a la bossa o la butxaca.\nUtilitza un to de veu mitjà, procura no parlar ni massa fluix, ni massa alt.\nParla amb fluïdesa, sense dubtar, utilitzar vocabulari especialitzat de la teva professió.\nNo responguis només amb monosíl·labs; argumenta la teva resposta.\nEvita l'ús de falques i d'expressions repetitives com sempre, mai, súper, o sigui.\nAnar poc endreçat, amb el cabell brut, les ungles poc arreglades i la roba arrugada o amb taques.\nFer olor de tabac, alcohol o perfums massa intensos.\nPortar símbols que puguin provocar rebuig a l'entrevistador.\nLluir una imatge massa extravagant o poc adequada a la filosofia de l'empresa; no és el mateix presentar-se a una oferta per treballar en un banc que a una botiga de moda.\nPrepara l'entrevista assajant les respostes possibles a algunes d'aquestes preguntes:\nParli'm de vostè.\nPer què va deixar l'última feina?\nQuè sap de la nostra empresa?\nCom es veu d'aquí a cinc anys?\nQuin salari vol percebre?\nQuin és el seu defecte més gran?\nQuina és la seva major virtut?\nPer què l'hem de contractar?\nPer escollir el candidat ideal, a més de les entrevistes de selecció, les empreses també utilitzen tests o proves, dels quals hi ha de tres tipus.\nPoden ser individuals o grupals. Els tests individuals són preguntes tancades amb tres possibles respostes, en què no hi ha respostes bones o dolentes. Dels resultats, se n'extreu els trets de personalitat més destacables del candidat (com iniciativa, empatia, extraversió, adaptació a les normes) i es mesura l'adaptació a les característiques del lloc de treball. Per exemple, en un lloc de comercial es valorarà positivament tenir una puntuació alta en extraversió; en canvi, en un analista informàtic, l'extraversió no és determinant. El test de personalitat més utilitzat en la selecció de personal és el 16PF.\nEls grupals consisteixen en exercicis de dinàmica de grups. Es convoquen de 6 a 8 candidats, el seleccionador planteja un tema per debatre o bé exposa una situació concreta que cal resoldre. S'observa el raonament, la capacitat de síntesi, la persuasió o quines habilitats socials manifesten els candidats. Per exemple se'ls planteja una situació imaginària: us trobeu en una illa deserta i només podeu portar tres objectes. Quins portaríeu? A partir d'aquí el seleccionador observa com interactuen, com argumenten, etc.\nS'avaluen les capacitats intel·lectuals com l'aptitud verbal, numèrica, espacial, capacitat d'abstracció, nivell d'atenció. Normalment són tests que s'han de realitzar en un temps determinat. Hi ha un gran varietat de tests per mesurar aquestes capacitats. Pots practicar-ne els diferents tipus que hi ha disponibles a Internet:\nSón exercicis que avaluen les competències i les habilitats per desenvolupar un treball concret, per exemple, proves informàtiques, d'idiomes.


"L'estranya Mort de Berta" de Joan Pla.\n- d’octubre 22, 2014\nHui us porte una magnifica novel·la del genere negre que acabe de llegir de Joan Pla, en el seu 9ª edició. Berta que habia trencant unilateralmente les relacions amb Ferran, apareix morta als lavabos del xalet de Teresa durant l'aniversari d'aquesta. Ferran és sosprés al seu costat i és acusat d'assassinat pels seus amics. Davant la impossibilitat de demostrar la segua innocència, decideix fugir. Durant la fugida viurà un seguit d'experienciès inimaginables,coneixerà Irene, la dels ulls verds, i seguirà el camí de la segua descoberta interior, a la reccerca de la segua innocència. Només l'arracada, el valor de la qual era ignorat per Ferran, serà la clau que obrirà la porta de l'esperança.Edicions Bromera.\nL'autor: Joan Pla va nàixer el 1942 a Artana (La Plana Baixa), als peus de la Serra d'Espadà, i resideix a Borriana, a prop de la mar, des del 1971, any en què es casà. Estudià tres anys d'Econòmiques tot i que finalment es decantà per Magiste…\nUbicació: 12530 Burriana, Castellón, España


8 Inns Dongguan -Shipai Branch Dongguan Xina - Ofertes d'hotels amb els MILLORS DESCOMPTES EN LÍNIA\nNo. 257 Shipai Avenue, Shipai Town, Nordest de Ciutat Dongguan, Dongguan, Xina, 523330 - Veure al mapa\nDoudou Convenience Store\nOferint allotjaments de qualitat al l'oci nocturn, els negocis districte de Dongguan, 8 Inns Dongguan -Shipai Branch és una selecció popular tant per oci com per negoci. L'hotel és a 26 km del centre de la ciutat i permet accedir a les instal.lacions més importants de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\n8 Inns Dongguan -Shipai Branch també ofereix moltes instal.lacions per enriquir la seva estada a Dongguan. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, express check-in/check-out, magatzem d'equipatge, Zones públiques amb Wi-Fi, aparcament de cotxes.\nL'ambient de 8 Inns Dongguan -Shipai Branch es reflexa en cada habitació. armari, tovalloles, penjador de roba, sabatilles, televisió de pantalla plana són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a 8 Inns Dongguan -Shipai Branch.


L'1 de juliol es posa en marxa el Mini Beach Club i la Biblioptja :: Torroella de Montgrí - l'Estartit Documento sin título\nL'1 de juliol es posa en marxa el Mini Beach Club i la Biblioptja\ndt 28 juny de 2016 a les 01:34:45 [Informació Municipal: Notícies] 334 lectures\n(28.06.16) El divendres 1 de juliol entraran en funcionament els serveis de Mini Beach Club i la biblioplatja al Parc de la Pineda de la platja de l...\n(28.06.16) El divendres 1 de juliol entraran en funcionament els serveis de Mini Beach Club i la biblioplatja al Parc de la Pineda de la platja de l’Estartit. Aquests serveis romandran actius fins el 31 d’agost.\nEn el club infantil, els més petits hi trobaran un gran nombre d’activitats lúdiques i esportives (jocs d’aigua, tallers, etc.) per passar-s'ho d’allò més bé i amb la màxima seguretat, ja que compten amb monitors especialitzats. Aquest servei municipal es basa en l’educació i formació didàctica d’esbarjo i entreteniment per a nens de 4 a 10 anys. També inclou activitats relacionades amb l’educació de la seguretat i el salvament, i un servei de biblioplatja. Funcionarà durant els mesos de juliol i agost de 10.30 a 13.30 h i de 15.00 a 18:00 h. Té una capacitat per a 20 nens i nenes. El preu per utilitzar-lo és de 2 euros per a cadascun del períodes d’obertura del recinte (Gratuït pels clients d’empreses certificades en Destinació de Turisme Familiar).\nLa biblioplatja és servei adreçat a tot els usuaris de la platja, que vol difondre la lectura, els serveis de la biblioteca i augmentar els préstecs. Hi trobareu novel·la d’adults (diferents idiomes), llibre pràctic, novel·la juvenil, còmics, contes infantils, revistes, diaris i fulletons d’informació del municipi i la biblioteca.


LITERAL s'adapta a la nova normativa COVID - Literal\nLITERAL s’adapta a la nova normativa COVID\nConvertim la Fira Literal en festival literari i el mercat del llibre passa a ser online\nDes de la Fira LITERAL ens reivindiquem com a espai de salut col·lectiva i ens adaptem a la nova normativa per tal que la fira es pugui celebrar físicament als diferents espais del recinte de la Fabra i Coats i l’Ateneu L’Harmonia. Perquè, si en moments com l’actual ens hem adonat que una sanitat i una educació públiques, universals, de qualitat i gratuïtes són imprescindibles per garantir la salut i el futur de tots i totes, la cultura i les idees crítiques també són eines d’articulació comunitària i de cohesió social imprescindibles, que necessiten espais de trobada oberts i al mateix temps segurs per poder realitzar-se.\nDurant les últimes setmanes hem estat en contacte amb la delegació del PROCICAT a Barcelona per tal d’explorar fins a l’últim moment les opcions per a fer viable la totalitat de la Fira, sempre amb totes les mesures sanitàries que pertoquen a l’actual situació. Tot i que la normativa permet un cert marge a l’Ajuntament de Barcelona per facilitar que fires com les de Santa Llúcia, la del Mercat de Nadal o la Fira de Consum Responsable sí que es puguin fer, no ha estat així amb la Fira LITERAL.\nAixí que, adaptant-nos a les actuals condicions i a les mesures sanitàries que el moment exigeix, la Fira LITERAL:\nEs manté físicament en format de festival literari. Durant els dies 12 i 13 de desembre la Fàbrica de Creació, l’Espai Bota i l’Ateneu L’Harmonia s’ompliran d’idees i reflexions crítiques, amb presentacions de llibres, debats i converses. Les activitats seran obertes al públic, amb un aforament previst d’almenys el 50% a totes les sales, prèvia reserva gratuïta de seient. Alhora, aquestes activitats també es retransmetran en directe per internet a l’espai de Literal TV al nou web de la Fira.\nEl mercat del llibre passa a ser en format virtual. A partir del 2 de desembre i fins els dies de Nadal el mercat virtual exposarà més d’un miler de llibres del centenar d’editorials participants a la fira, que podran ser adquirits per les persones que ho desitgin. Els exemplars podran ser recollits a llibreries vinculades a la fira o enviats a les respectives cases.


Notícies - Baixa concentració del virus de la Covid-19 a les aigües residuals de Sant Cugat\nSant Cugat ha estat el primer municipi de Catalunya en analitzar rastres de coronavirus a les aigües residuals\nImatge dels controls / Foto: Ajuntament de Sant Cugat\nel 2/juliol Anna González Societat PDF\nLa prova pilot realitzada a Sant Cugat per analitzar la presència del virus de la Covid-19 a les aigües residuals ha detectat una baixa concentració al municipi. L'objectiu d'aquesta anàlisi, que s'efectua a través del mètode SARS-GOAnalytics, és implantar un sistema d'alerta primerenca i de vigilància epidemiològica. Per això, s'analitzaran de nou les aigües residuals del municipi a partir del setembre per fer un seguiment de la concentració del virus i la intensitat d'un rebrot de la pandèmia a la ciutat.\nDe moment, el sistema SARS-GOAnalytics no ha detectat cap increment de les concentracions del virus durant la prova pilot del sistema de vigilància primerenca epidemiològica. La prova, impulsada per l'Ajuntament i Aigües de Catalunya entre el 3 i el 15 de juny, permet determinar quantitativament el nombre d'unitats genòmiques de virus que provoca la Covid-19 present per litre d'aigua, així com fer el seguiment de la seva evolució en les mostres d'aigua que s'han pres.\nEn concret, s'ha analitzat l'aigua de dos punts de mostreig de la xarxa de clavegueram, que apleguen el 95% de l'aigua residual del municipi. Durant aquests 15 dies que ha durat la prova, l'equip tècnic d'Aigües de Catalunya ha pres un total de 12 mostres de les quals s'ha fet una anàlisi completa, determinant més de cinc paràmetres analítics addicionals a la concentració de cadenes d'ARN de la SARS- CoV2. Aquests paràmetres permeten caracteritzar perfectament les condicions en les quals s'han agafat les mostres i proporcionen una informació addicional valuosa per completar l'estudi.\nEls resultats obtinguts indiquen que no hi ha pràcticament presència de cadenes de SARS-CoV2 a l'aigua residual del municipi. En nou de les 12 mostres no s'hi detecta i en les altres tres s'hi detecta una quantitat molt petita, que concorden amb les dades de baixada de casos d'afectats pel virus que s'han donat al municipi.\nContinuïtat de la prova\nSant Cugat ha estat el primer municipi català en implantar aquest seguiment. Ara la intenció és donar-hi continuïtat i exportar-lo a altres municipis, com ha explicat el president executiu d'Aigües de Catalunya, David Madí, per poder 'anticipar les decisions a prendre i ser més eficaços en la resposta davant la Covid-19' davant d'un futur rebrot de la pandèmia.\nEn aquest sentit, l'alcaldessa, Mireia Ingla, ha assegurat que l'Ajuntament 'ha estat capdavanter en la implantació de mesures de seguretat i d'informació i comunicació per protegir a la població del contagi del virus', i ha afegit que ara volen ser-ho també 'en l'aplicació de mesures de detecció de l'evolució del contagi entre la població per prendre les mesures de protecció necessàries en cada moment d'acord amb les autoritats sanitàries'.\n'Després dels resultats de la prova pilot i les consultes amb el departament de Salut de la Generalitat creiem que el seguiment de les concentracions del virus a les aigües residuals és un bon indicador per fer un seguiment de l'evolució dels contagis en el municipi', ha concretat Ingla.


Inauguració de l’exposició ‘Genderpoo’, de Coco Riot, a la Biblioteca Sant Agustí — Ajuntament de la Seu d'Urgell\nSou a: Inici Notícies Inauguració de l’exposició ‘Genderpoo’, de Coco Riot, a la Biblioteca Sant Agustí\nInauguració de l’exposició ‘Genderpoo’, de Coco Riot, a la Biblioteca Sant Agustí\nA partir de demà 14 de juny, i fins el dia 29, es podrà visitar aquesta instal•lació interactiva que qüestiona els estàndards socials de ‘normalitat’ i vol visibilitzar dinàmiques d’exclusió i opressió.\nL’exposició Genderpoo, obra de l’artista Coco Riot, obrirà demà dijous 14 de juny les seves portes a la Biblioteca Sant Agustí de la Seu d’Urgell, que restarà oberta al públic fins el dia 29 d’aquest mes.\nGenderpoo és un projecte en curs i una instal·lació interactiva que utilitza icones similars a les dels lavabos per tal de qüestionar els estàndards socials de ‘normalitat’ i, alhora, visibilitzar dinàmiques d’exclusió i opressió. La mostra és un projecte visual i participatiu que, a més de desafiar el sistema binari i les categories social de gènere, mostra una multiplicitat d'experiències que amplien la noció de ‘normalitat’. Genderpoo és una instal·lació que convida a pensar qui som i quin lloc ocupem a la societat.\nAquesta és la primera activitat que organitzen conjuntament el col·lectiu Iris, l’Oficina Jove de l’Alt Urgell, l’associació Colors de Ponent, l’associació Antisida de Lleida i el SAI Alt Urgell, amb col·laboració de la Biblioteca Sant Agustí.\nVal a dir que aquesta exposició va ser exhibida en el marc del 11è Congrés de Convivència a la Ciutat, que sota el títol ‘Diversitat sexual i de gènere’, i organitzat per Colors de Ponent i l’Ajuntament de Lleida, va tenir lloc el mes de desembre passat.\nTaller sobre la performativitat del gènere\nCom activitat complementària a l’exposició, el divendres 22 de juny, a les set de la tarda, a la mateixa Biblioteca Sant Agustí, tindrà lloc el taller ‘La performativitat del gènere’, a càrrec d’Abel Huete, de l’associació Colors de Ponent.\nEn aquest taller es reflexionarà sobre el gènere i sobre el cos com a escenari de representació i rebel·lió, a través de qüestions com el mite del “cos equivocat”, “una dona atrapada en un cos d’home”, apuntar-nos al gimnàs cada 1 de gener i Conchita Wurst, qüestions, aparentment inconnexes.\nEl col·lectiu Iris és un grup de joves de l'Alt Urgell que ha nascut amb l'objectiu de visibilitzar el col·lectiu LGTBIQ a la comarca i sensibilitzar la població al voltant de la diversitat sexual i de gènere.\nEl col·lectiu rep l’acompanyament regular de l’Oficina Jove de l’Alt Urgell, així com l’assessorament de l’associació Colors de Ponent i de l’espai de salut sexual que ofereix l’associació Antisida de Lleida. També té tot el suport del nou SAI de la comarca.


El Consell de Ministres aprova la reforma de 4t d'ESO i la Formació Professional\nEl curs 2012/2013 s'aplicaran diverses reformes en la Formació Professional i 4t d'ESO, després que s'hagi aprovat en Consell de Ministres. Els alumnes de 16 anys que abandonin els estudis tindran la possibilitat d'accedir a la FP per poder continuar la seva formació.\n29/07/2011 - 17.50 Actualitzat 29/07/2011 - 18.05\nEstudiants fent pràctiques en un taller de Formació Professional\nEl Consell de Ministres aprova aquest divendres la proposta de reforma per a 4t d'ESO i Formació Professional que té com a objectiu repescar els alumnes que abandonin els estudis perquè puguin continuar la seva formació.\nFins ara els joves de 16 anys que abandonaven els estudis es posaven a treballar sense continuar la seva formació. Amb la crisi i la falta de qualificació, és més difícil que accedeixin al món laboral.\nAquesta reforma està dirigida a un de cada quatre alumnes que no aconsegueixen el graduat, amb la finalitat de "repescar-los" i que puguin accedir a Formació Professional i treure's un títol.\nLes reformes de 4t d'ESO se centraran en l'ampliació del ventall de les assignatures optatives, ja que es passa de poder triar-ne vuit a onze, i s'incorporen matèries com Alimentació, Nutrició i Salut, Ciències Aplicables a l'Activitat Professional i Orientació Professional i Iniciativa Emprenedora. Aquestes optatives tenen com a objectiu facilitar la decisió del futur dels alumnes i engrescar-los a continuar la seva formació.\nAquestes optatives s'organitzaran en tres opcions o itineraris i un grup de matèries comunes, de les quals els alumnes podran escollir o bé les tres matèries d'una opció, o dues d'una opció i una tercera de les comunes. Així, hi haurà tres itineraris, un enfocat a l'àmbit artístic i de lletres, un a l'àmbit de les ciències i un tercer dirigit a formació de FP. Malgrat això, aquestes eleccions no condicionaran de cap manera la tria de modalitat de Batxillerat o FP de grau mitjà.\nA banda, es reforçarà l'accés als programes de Qualificació Professional Inicial, "Garantia Social", avançant-los un curs perquè els alumnes puguin entrar als 15 anys. Anteriorment, els alumnes havien de repetir com a mínim un curs abans d'accedir-hi.\nEls alumnes que acabin l'ESO sense graduat rebran un certificat oficial de competències bàsiques, que els permetrà tornar als estudis sense repetir les matèries aprovades.\nPel que fa a la Formació Professional, s'incorporarà un nou curs, el Programa de Qualificació Professional Inicial, que durarà entre 1 i 2 anys i que està pensat per al 26% dels joves que acaben l'ESO sense títol. També s'ampliaran les possibilitats d'accedir als dos nivells de Formació Professional.\nPer altra banda, el "curs pont" entre grau mitjà i grau superior es farà però sense la necessitat de matricular-se a Batxillerat ni haver de fer cap prova d'accés.


Pedreguer recupera i omple els carrers el 8 de març - Ajuntament de Pedreguer\nPedreguer recupera i omple els carrers el 8 de març\nPedreguer mobilitzava la vesprada del 8 de març a vora 300 persones a favor de la igualtat.\nSegons fonts oficials, prop de 300 persones van recórrer els carrers de Pedreguer en una manifestació que per fi ha fet recuperar els carrers amb la normalitat amb què es comptava abans de la pandèmia.\nLa convocatòria de manifestació, a partir del treball de la comissió d’igualtat de l'Ajuntament de Pedreguer, va mobilitzar a gran part de la societat del poble, a les escoles de primària, a l'institut, l’escola esportiva i a l’escola de música municipals, afegint-se grups de joves de pobles com Gata de Gorgos i Teulada-Moraira.\nEn acabar el recorregut, que va ser acompanyat per La Bunpada Batucada de Benissa, és va llegir el manifest per part d’alumnes de l’IES Pedreguer, CEIP Trinquet, Alumnes de l’escola esportiva, el grup d’acció feminista de Teulada i el grup d’acció feminista de Gata de Gorgos.\nJust abans de la manifestació, a les 18.30 es va celebrar l'audició “LA DONA COMPOSITORA” amb l’alumnat del Conservatori i Escola Municipal de Música de Pedreguer. Prop de 140 persones van assistir a l'esdeveniment, on l’alumnat, de la mà de Merche Femenia, directora de l’escola, va recuperar i visibilitzar a dones compositores al llarg de la història.\nHui 8M, dia internacional de la dona, eixim al carrer per a reivindicar els drets de les dones i la necessitat de lluita del moviment feminista.\nCada any, cada 8 de març, el poble de Pedreguer diu prou, però enguany som moltes veus i aquest crit sona més fort encara.\nLa manifestació de hui s’ha convocat des de la comissió d’igualtat, òrgan on estan representades totes les associacions i entitats de Pedreguer, i enguany hem anat un pas més enllà, i s’han sumat l’escola de música, les escoles esportives i els centres educatius de primària i secundària.\nHui som moltes que, com cada any, cridem fort per a dir prou.\nProu d‘estereotips de gènere que ens impedeixen viure lliurement.\nProu de jornals injustos i feina precària.\nProu de càrregues i sobrecàrregues només per ser dones.\nProu d’imposicions als nostres cossos. Son nostres, nosaltres decidim.\nProu d’explotació sexual, la patida i la que seguim patint.\nProu de tracta de dones i xiquetes, matrimonis forçats i cultura de la violació.\nProu de violència. Violència estructural exercida sobre les dones, sobre nosaltres, física, psicològica, econòmica i institucional.\nI prou, sobretot, de mirar a un altre costat.\nHui podem dir que Pedreguer ho té clar: DRETS PER A TOTES, TOTS ELS DIES.


Beach Beach // "Es nota que som els primers que gaudim d'aquestes cançons" | Shook Down UNDERZINE\nPublicado por Ruben Izquierdo | 11 Abr, 2012 | Entrevistas | 0 |\nBeach Beach neix ara fa uns quants anys en una festa a Palma. Dos nois molt joves, Pau Riutort i Tomeu Mulet, van decidir preparar varies cançons per a l’esdeveniment, i el que va començar amb un punt d’aventura i d’atzar s’ha convertit ara en una banda amb totes les lletres -la formació actual la completen l’Àngel Garau i en Lluís Cabot-, que fa un parell de setmanes va publicar el seu primer LP, Tasteless Peace (La Castanya), i que ja arrosseguen diverses publicacions més, col·laboracions amb altres grups, actuacions molt especials com un concert a Londres o la seva presència al Primavera al Metro la passada edició.\nQuan ja es troben ficats de ple en la presentació del seu primer llarga durada, parlem amb en Pau i en Tomeu que, il·lusionats, ens expliquen la seva història, com viuen tot aquest procés, els seus projectes i com afronten la gira de Tasteless Peace, que farà una de les primeres parades aquest dijous a Sidecar, on tocaran juntament amb Aries, però que també els portarà, ni més ni menys que al Primavera Sound 2012. Una entrevista de NORMA SOLANO\nImatge promocional dels Beach Beach\nUn cop vam tenir clar que allò era un grup i que funcionàvem com a grup varem decidir canviar una mica d’estil i tirar cap a lo que som ara\nCom arribeu a ser el que ara és Beach Beach?\nTomeu: Varem presentar les bases fetes amb ordinador que en Pau havia preparat per una festa a ca una amiga nostra a un concurs de maquetes per provar, i va resultar que varem passar a semifinals. Havíem de fer un concert, i varem reclutar una baixista. Vam guanyar el concurs i a partir d’aquí varem començar a fer concerts i per tant varem haver de fer més cançons. I a partir d’aquí hem anat evolucionant. En es començament era un estil més post-punk, sempre amb una part de melodies pop molt present, i a partir d’aquí al llarg del temps mos vam anar desfent de s’electrònica. Lo de s’electrònica era més circumstancial, un cop vam tenir clar que allò era un grup i que funcionàvem com a grup varem decidir canviar una mica d’estil i tirar cap a lo que som ara.\nTots dos col·laboreu amb altres bandes barcelonines: Capitan, Extraperlo, Kana Kapila… és conseqüència Beach Beach o a l’inrevés?\nPau: El fet de que toquem amb altres grups es conseqüència de que toquem amb Beach Beach. Els amics que hem anat fent, i tots els contactes han estat arran de concerts amb el grup.\nTomeu: Sí, a totes les bandes on que toquem hi hem arribat de forma similar. El que passa es que quan varem haver de promocionar Beach Beach a Barcelona, sempre serveix dir això. Perquè sinó per la gent som com un grup que neix del no res i tampoc era així. Si dius ‘És un tio que toca a Extraperlo’, o ‘És un tio que toca a Der Ventilator’ t’ajuda molt més.\nAquí a Barcelona pot parèixer que començar un grup per avorriment és una mica estrany, però jo crec que passa a tots els grups\nÉs veritat que la vostra formació és fruit de l’avorriment? Tant dura és la vida a Mallorca?\nTomeu: No és dura la vida en sí… és dura creativament parlant. Mallorca és qualitat de vida, i ja està. Lo que son inquietuds, sortir i trobar coses interessats… és complicat a Palma. Quan en Pau encara anava a s’institut, jo feia es primers cursos de sa carrera allà a Mallorca i en el sentit de fer coses és dur quan acabes s’institut. Tens un poquet més de mitjans, i no pots fer res. Però crec que més que fruit de s’avorriment crec que també va ser que sempre mos ha agradat escoltar discos, trobar nova música, i en Pau, que el seu germà és músic, sempre ha tingut interès per això. És una barreja entre avorriment i ganes de fer coses. Aquí a Barcelona pot parèixer que començar un grup per avorriment és una mica estrany, però jo crec que passa a tots els grups. Pots ocupar el teu temps lliure amb una cosa molt gratificant.\nPerquè la vostra música no sona avorrida…\nTomeu: No! És pop molt alegre.\nPau: Si, la música és com una mena de resposta a això de l’avorriment. Quant no estic escoltant o fent música, m’estic avorrint. És la reacció contra l’avorriment.\nLa vostra primera publicació, Leeuwenhoek EP, què us va aportar?\nTomeu: Mos va aportar que nosaltres duim des de 2006 tocant, i varem treure sa primera maqueta el 2007, que varem guanyar ses Demoscópicas de ses Illes Balears, amb una maqueta que no tenia res a veure ja amb el que tocàvem en directe. Varem fer tota s’evolució del so fins a canviar radicalment quan varem fer la gira del 7’’, i crec que teníem sa necessitat de plasmar-ho, perquè veiem que tant el públic com nosaltres mateixos necessitàvem tenir una cosa física. El 7’’ ens va anar bé per fer un pas endavant, per promoció i per accelerar una mica les coses.\nUs va portar a tenir més concerts?\nTomeu: si, varem fer una feina de promoció primer a Mallorca i després aquí. Ja que teníem una cosa física volíem intentar aconseguir aquí lo que teníem a Mallorca, que se mos reconeixia com a grup amb una certa regularitat de concerts. No és una cosa titànica però si que té molta de feina. Algun concert, i sobretot cercar contactes. Quan estàvem promocionant va ser just quan en Pau va començar a tocar ambExtraperlo, jo amb Der Ventilator, i vas coneixent gent vulguis o no i sempre dúiem un parell de còpies a baix es braç… i així va ser com ens vam començar a promocionar nosaltres, a partir de donar molt sa brassa. Despres varem conèixer en es Furguson, ens van convidar a tocar, i després sa cosa se va eixamplar una mica més: Vam tocar a Apolo 2, vam aconseguir tocar en es Primavera Sound al Metro… i així anar fent.\nI ara… un àlbum publicat.\nTomeu: Si, quan varem aconseguir la promoció, va ser com una cosa natural: Ara era el moment de gravar es disco. Nosaltres mateixos com a grup ja ho necessitàvem, des de 2006 tocant, havíem de gravar es disc.\nPau: Quan vam acabar de gravar el disc que va ésser a l’estiu, vam arribar aquí i vam començar a enviar còpies de l’àlbum. En principi no volíem fer cap concert fins que no estigués tot tancat, però van començar a sortir coses: El concert a l’Apolo amb la Castanya, un concert a Londres, també lo del Minimúsica…\n[vimeo id=”37980677″ width=”600″ height=”350″]\nI el concert a Londres?\nTomeu: Va ser una excursió molt divertida.\nPau: Era un Showcase del Great Escape, un festival que es fa a Bristol i es fan convenis de colaboració. Subvencionat per l’Institut Ramon Llull. Era una edició sobre ‘Balearic Islands’, i ens hi van convidar.\nTomeu: Vam passar-ho molt bé i va sortir bé per lo que se veu. Però al dia següent tornàvem a Barcelona i teníem l’altre concert! Esgotador, però molt divertit.\nI finalment, el títol què trieu pel vostre àlbum és Tasteless Peace…\nTomeu: es un fragment del tema Tasteless, que a la vegada està agafat d’en Toni Bauzà, poeta mallorquí. Ve a dir que moltes vegades allò que diuen que més va estar tot sol que mal acompanyat, potser no és ben bé així. Hi ha molt poca descàrrega d’adrenalina i acaba sent molt avorrit. El missatge és aquest, que moltes vegades dóna caliu tenir un poc de tensió dins, es pot enyorar la falta de conflicte.\nPortada de l'àlbum de Beach Beach, Tasteless Peace\nCom vau triar aquests referents literaris?\nTomeu: Jo no coneixia cap cançó de ses que en Pau tenia en ment, i és per això que anava recopilant idees però em faltava una espècie de camp semàntic. El nostre productor tenia bastants de llibres allà a l’estudi i vaig començar a llegir coses d’en Toni Bauzà i n’Andreu Vidal i me varen agradar molt. Vaig trobar aquell llenguatge que cohesionada molt, molt de poeta mallorquí, que normalment estan molt lligats a sa terra, i m’evocaven molt, i buscava retratar-los des d’una perspectiva més crua. Fent molts paral·lelismes amb sa cruesa de sa carn i del cos humà. Sabia que el disc seria molt lluminós, i volia fer com una mica de contrast, que tot anés cap al mateix lloc però que no fos una massa tant uniforme.\nTenim les lletres…. i la música?\nPau: Vam arribar a l’estudi i només teníem una cançó. Jo només tenia moltes idees curtes dins d’una gravadora, perqupe havia estat tot l’estiu treballant. Vam entrar a l’estudi i l’única cançó que sabíem que gravaríem es la que teníem assajada. Aleshores al dia següent a la nit vaig començar a fer una selecció, per veure quines encaixaven més i vam començar a gravar les referències de guitarra sense tenir l’estructura feta, i en el moment que la gravàvem l’estàvem creant, per això queda tant senzill, perquè no hi ha un treball de composició d’estructura. Si d’acords, però no d’estructura.\nPau: A mi me feia ganes fer-ho així, la veritat\nTomeu: Jo no les tenia totes però ara que ho tenim, és molt gratificant una vegada fet.\nPau: Era un exercici d’entrar a l’estudi i veure què sortia. Allò que està gravat té una mica d’improvisació. I a partir de les guitarres vam començar a gravar les bateries, i quan teníem més o menys la base, bateria, baix i guitarres rítmiques, anàvem ficant cosetes, i ell (Tomeu) al mateix temps anava fent les lletres. La veu va ser l’últim que vam gravar.\nParleu de la vostra terra, Mallorca, i en alguna cançó hi ha alguna crítica.\nTomeu: No parlem malament de la Nostra terra, sinó del que passa allà. Per els sistemes que estan muntats se permet que passin aquestes coses. No som un grup polític ni reivindicatiu…\nPau: No ho descart (riures)\nTomeu: Hi ha coses a canviar, si, i mira que fa temps que hi son, però cada cop és més extrem. Sempre hem ficat alguna cançó amb alguna cosa de protesta, però en aquest cas, les coses havien arribat a tal extrem aquest estiu, que ja que tens s’oportunitat i la lletra encaixava, vam decidir fer-ho.\nA part d’aquesta composició tant vostra, també heu participat al darrer àlbum de Minimúsica. És el mateix xip?\nTomeu: Jo crec que les cançons del Minimusica les podríem tocar, i no ho descart, a qualsevol concert de Beach Beach. Va venir arran que mos varen dir d’anar a un concert a Mallorca, els varem agradar molt i ens varen dir si volíem participar en aquest disc, i molt contents. Molt nerviosos, també. Cada cop que ens hem de plantar davant d’aquella genteta.\nEls nens us semblen més exigents?\nMolt més. A Palma, que era la primera vegada, em tremolaven les cames. Estava molt ple de gent, i va ser molt divertit, és una experiència molt guai. Estem molt contents de participar perquè hem conegut molta gent, els Doble Pletina, els Anímic… hi ha molt bon rotllo i està molt bé.\nI ara us toca ni més ni menys que el Primavera Sound\nTomeu: Més nervis!\nPau: Molt ‘heavy’. Jo demanaré tot el backline!\nTomeu: Un divendres vam rebre un correu dient que hi anàvem, i el dia de la roda de premsa estàvem com bojos esperant que diguessin el nostre nom. Estem molt contents! L’any passat l’objectiu dels Beach Beach era entrar gratis en es Primavera. Ho varem aconseguir perquè varem tocar, i varem dir: s’objectiu de l’any que ve és tornar a entrar gratis però al Fòrum, i ho tenim!\nAquestes cançons les hem començat a tocar després de gravar el disc perquè no existien. Ara hem de gaudir de la feina feta\nAra què us toca fer? En quin futur penseu?\nPau: Ara el que resta és fer deures, tenim bastants concerts per endavant. Ara és el moment de tocar en directe, i tampoc ens plantegem fer noves cançons.\nTomeu: És el que diu en Pau, fer deures. Aquestes cançons les hem començat a tocar després de gravar el disc perquè no existien. Ara hem de gaudir de la feina feta. Va endavant, evidentment, però ara mateix és moment d’aprofitar tota aquesta feina.\nPau: Intentar mostrar el disc a tot arreu on puguem, fer-lo arribar a molts llocs.\nTomeu: No estem cansats de tocar les cançons, i per això també se nota que som els primers que gaudim d’aquestes cançons, i de fer-les bé. S’objectiu és, a poc a poc, anar fent gran Beach Beach.\nBeach Beach toquen aquest dijous 12 d’abril a la Sala Sidecar de Barcelona.\nAnteriorA Wasteland Companion. Destellos de grandeza\nSiguienteBenjamin y la valentía


25 maig, 2021 per Comunicacion a Blog, Espanya\nLes donacions a ONG estan subjectes a un marc fiscal que permet la deducció d’una part del donatiu, cosa que moltes persones desconeixen.\nA continuació, repassem les principals claus per a entendre quant et pots deduir de la teva quota o donatiu en la Declaració de la Renda 2020.\nL’any passat, un 37% dels espanyols i les espanyoles van fer donatius a ONG i, a nivell general, el 60% de les persones va manifestar haver col·laborat en alguna ocasió, segons l’estudi ‘Perfil del Donant 2020’ elaborat per l’Asociación Española de Fundraising.\nAixò vol dir que durant el 2020 més d’un de cada tres persones va demostrar el seu suport a les organitzacions socials. Segurament tu ets una d’elles, veritat?\nAixò demostra una empatia i solidaritat que no té preu i que fa possible que les ONG arribem cada any a milers i milions de persones que es troben en situació de vulnerabilitat, per diverses causes.\nNo obstant això, molta gent desconeix que les donacions a entitats socials declarades d’Utilitat Pública, com l’Associació Nous Camins, permeten deduir-se una part del donatiu en l’IRPF. Això està recollit en el Títol II de la Llei 49/2002, l’article de la qual 19 va ser modificat pel Reial decret llei 17/2020, del 5 de maig.\nAquest ha estat el canvi més recent en el marc fiscal de les donacions, que ha anat evolucionant en els últims anys, incrementant la deducció aplicable.\nDeduccions per donacions en 2021\nA nivell general, s’aplica una deducció del 80% en totes les donacions o quotes de 150€. A partir d’aquesta quantitat, la deducció serà del 35% per a nous socis o donants, i del 40% per a aquelles persones que portin col·laborant tres o més anys.\nVeurem, amb un parell d’exemples, com s’aplica:\nQuota de 150€ a l’any:\nEn un donatiu de 150€, et pots deduir 120€, el 80% del total. Per tant, faràs una aportació real o “inversió social”, com acostumem dir-ho, de 30€, el 20% restant.\nEn l’Associació Nous Camins, et convidem a formar part de la nostra família de socis i sòcies. Tu decideixes com fer l’aportació, pot ser de manera anual, semestral, trimestral o mensual. Emplena el formulari que trobaràs aquí amb les teves dades i la quantitat que desitgis donar o truca’ns al 915 776 897 i t’acompanyem en el procés.\nA què equival la meva aportació?\nAmb aquests 150€ de donació d’exemple podrem:\nComprar roba i calçat per a 15 nens de Casa San José a Cochabamba, Bolívia, per a tot l’any.\nInstal·lar tres pupitres per als alumnes i alumnes d’una escola primària en Meki, Etiòpia.\nRepartir aliments per a dos nens/as i les seves famílies de Sabana Yegua, República Dominicana, al llarg del curs escolar.\nQuota de 450€ a l’any:\nEn aquest cas, et dedueixes el 80% dels primers 150€, és a dir 120€ com a l’exemple anterior; i el 35% dels restants 300€, és a dir 105€. Per tant, en total et deduiràs 225€ i faràs una inversió social de 225€.\nCom comentàvem anteriorment, a més de la solidaritat, la fidelitat també té la seva recompensa en aquest marc fiscal. Amb la quota de l’exemple, les persones siguin sòcies durant 3 anys o més, podran deduir-se el 40% a partir dels primers 150€. És a dir, un total de 240€, i la seva inversió social serà de 210€.\nMés enllà dels números, l’important és que aquests 450€ tenen el poder de contribuir a que moltes persones puguin canviar la seva vida i comptar amb noves oportunitats de desenvolupament.\nPer exemple, amb 450€ de donació podrem:\nRepartir llavors per als horts de 30 famílies camperoles a Bolívia.\nBecar a una dona perquè pugui formar-se, al llarg de tot un any, en costura en el Centre Comunitari Casa Garavito de Bogotà, Colòmbia.\nImpartir classes de reforç escolar per a sis nens/as de Sabana Yegua, República Dominicana, al llarg del curs.\nAquestes són només algunes idees sobre com podem convertir la solidaritat dels nostres socis, sòcies i donants en molt més.\nCada any, duem a terme més de 40 projectes que generen oportunitats per a unes 20.000 persones i això és gràcies als donatius, més grans o més petits, de cadascuna d’aquestes persones.\nCom puc deduir-me la donació?\nÉs molt fàcil. Si ens has facilitat totes les teves dades personals, t’enviarem un certificat de donacions amb el qual podràs comprovar la quantitat aportada a l’Associació Nous Camins i acarar-la amb la que apareixerà, automàticament, en la teva Declaració de la Renda. Aquest document és només informatiu, no hauràs de fer res més que comprovar aquestes dades. Cada any ens encarregarem d’informar Hisenda sobre les donacions rebudes i les deduccions corresponents quedaran registrades en l’esborrany de la teva Declaració.\nAltres consideracions i particularitats\nEl límit per a les deduccions és el 10% de la base liquidable.\nHas de tenir en compte que algunes Comunitats Autònomes, com País Basc i Navarra, estan subjectes a règims forals particulars.\nLa informació d’aquest article aplica a les persones físiques. En el cas de les persones jurídiques, a nivell general, les donacions estan subjectes a una deducció del 35% en l’Impost de Societats i fins al 40% en el cas d’aportacions plurianuals.\nAquí pots descarregar una infografia resum del marc fiscal per a donants.\nAquest article té una finalitat informativa. Et recomanem que contactis amb el teu assessor fiscal per a conèixer els detalls sobre el teu cas; i, si tens algun dubte sobre la teva quota o vols fer-te soci, sòcia o fer un donatiu, posa’t en contacte amb el nostre equip escrivint a comunicacion@nuevoscaminos.org o telefonant al 915 776 897.\nHistòria anteriorCom es viu el dia a dia a la Casa San José? Següent històriaCompreses de tela com a eina contra la desigualtat\nEstem d'aniversari: 40 anys i continuem el camí Nous Camins aprova en transparència i bon govern


A la carretera de Santa Engràcia\nImatge del camió bolcat ahir a la carretera L-313 a Oliola.\n© Imatge del camió bolcat ahir a la carretera L-313 a Oliola.\nUn jove de Tremp de 25 anys va perdre la vida ahir a la matinada al bocar el tractor amb què treballava a la carretera de Santa Engràcia, a la capital del Jussà, segons va informar el Servei Català de Trànsit. La víctima mortal és L.B., de vint-i-cinc anys, veí de la capital de Tremp i de nacionalitat senegalesa.\nEls Mossos d’Esquadra van rebre a les 0.22 hores l’avís d’un accident. Pel que sembla, l’home treballava per a una empresa vitivinícola i no va tornar a les instal·lacions. Es va iniciar un dispositiu de recerca que va finalitzar quan van localitzar el tractor, que havia caigut per un desnivell i el conductor havia mort. En el dispositiu van participar tres patrulles dels Mossos d’Esquadra, tres dotacions dels Bombers de la Generalitat i una ambulància del Sistema d’Emergències Mèdiques (SEM).\nUn camió va bolcar ahir a la carretera L-313 a Oliola i el camioner va resultar contusionat\nAmb la d’ahir, ja són 14 les persones que han perdut la vida aquest any en accident de trànsit a les comarques de Lleida, cinc més que en el mateix període de l’any passat. D’aquests 13 accidents, vuit han tingut lloc durant l’últim mes i mig, quan va finalitzar l’estat d’alarma pel coronavirus. A més, és el segon accident mortal de tractor després del que hi va haver el 10 de maig a Puigverd de Lleida, en el qual va morir l’exalcalde i exsenador Josep Maria Batlle. Trànsit va anunciar que incrementarà els controls aquest cap de setmana per l’augment dels accidents.\nD’altra banda, un camió va sortir de la via i va acabar bolcant ahir a la tarda a la carretera L-313 a Oliola. L’accident es va produir a les 17.37 hores i el camioner va resultar contusionat. D’altra banda, tres camions van xocar a última hora de la tarda d’ahir a l’A-2 en Bell-lloc.


Acte literari al Mercat del Ninot « Connectats a l’Eixample\nSortida al teatre i col·loqui Recomanacions de lectures per Sant Jordi\nEn primer lloc dir a les meves companyes i companys del curs de català I2 del carrer Calàbria 66, que estan molt bé a la foto. D’altra banda, estic molt a favor d’aproximar i recordar el que representen els mercats municipals. En aquest cas un mercat tan emblemàtic com és el del NINOT.\nJo vaig gaudir aquesta visita tan divertida i ben documentada.\nUn mercat molt bonic, amb molt bon gust, amb productes de qualitat i bon preu.\nUn mercat molt Xulo !!\nA més va ser una oportunitat per conèixer-nos fora de classe.\nCom a alumna d’I2 he participat en la visita al Mercat i en la lectura de fragments literaris. Ha estat una experiència molt divertida i una bona manera de conèixer als meus companys en un àmbit diferent de la classe. M’ha agradat molt els canvis del Mercat del Ninot, ja que no ho visitava des de fa tres anys.\nVaig participar d’aquest recorregut pel mercat del Ninot i em va agradar molt perquè vaig aprendre una mica de la història i l’arquitectura d’un lloc que no coneixia. També em va agradar compartir amb els meus companys una tarda fora de classe.\nJo també vaig participar i m’ho vaig passar molt bé. No coneixia aquest indret tan espaiós i ple de colors al mig de l’Eixample. Va ser una experiència molt positiva.\nVam gaudir molt de la visita, ja era un mercat preciós abans de remodelació i ara encara ho es més, gràcies al senyor Perelló per la visita i la paciència.\nEm va agradar molt aquesta activitat i vaig aprendre que només existeixen parades de grans cuits i de bacallà als mercats de Catalunya.\nM’agrado molt la visità al Mercat del Ninot, el recorregut i la companyia.\nMolt bonics tots meus companys.\nM’agradat molt la visita al Mercat\ni l’activitat que hem fet tot plegats\nHa estat una visita molt agradable i divertida, per coneixer el mercat del Ninot y passar una estona amb els companys\nCrec que anar al Ninot com activitat de classe va ser una idea fantàstica. La visita a aquest mercat va ser molt interessant. L’home que ens va parlar-ne va estar molt animat. És molt recomanable anar-hi per fer les compres, encara que per nosaltres els joves ens sembli menys natural.\nEscriu un comentari a Yamile Salvucci\ncbd oil that works 2020 en Taller “Coneguem l’electricitat 2: endolls i interruptors”\nHistòric Selecciona el mes Març 2020 Febrer 2020 Gener 2020 Desembre 2019 Novembre 2019 Octubre 2019 Setembre 2019 Juliol 2019 Juny 2019 Maig 2019 Abril 2019 Març 2019 Febrer 2019 Gener 2019 Desembre 2018 Novembre 2018 Octubre 2018 Setembre 2018 Juliol 2018 Juny 2018 Maig 2018 Abril 2018 Març 2018 Febrer 2018 Gener 2018 Desembre 2017 Novembre 2017 Octubre 2017 Setembre 2017 Juliol 2017 Juny 2017 Maig 2017 Abril 2017 Març 2017 Febrer 2017 Gener 2017 Desembre 2016 Novembre 2016 Octubre 2016 Setembre 2016 Juliol 2016 Juny 2016 Maig 2016 Abril 2016 Març 2016 Febrer 2016 Gener 2016 Desembre 2015 Novembre 2015 Octubre 2015 Setembre 2015 Juliol 2015 Juny 2015 Maig 2015 Abril 2015 Març 2015 Febrer 2015 Gener 2015 Desembre 2014 Novembre 2014 Octubre 2014 Setembre 2014 Juliol 2014 Juny 2014 Maig 2014 Abril 2014 Març 2014 Febrer 2014 Gener 2014 Desembre 2013 Novembre 2013 Octubre 2013 Setembre 2013 Juliol 2013


Nom: ESGLÉSIA DE SANT ANDREU DE CASTANYET\nAdreça: Sant Andreu de Castanyet\nLocalització: Santa Coloma de Farners - Veïnat de Castanyet (Selva)\nSegles: XIII - // XVII - XIX\nQuan a l'accés, la porta d'entrada es troba sota un cobert de nova construcció, d’arc rebaixait que comunica amb l'antiga rectoria i està formada per carreus granítics a cada brancal, una llinda al terra i un dintell superior. A la façana d’aquesta entrada, damunt l’arc rebaixat, hi ha una creu de ferro amb la inscripció “Santa missió any 1930”.\nL'interior de l’església és d'una sola nau (de 20 metres de llarg per 6 d'ample). A cada costat té dues capelles que comuniquen dos a dos i a l'esquerra una cambra més gran que sobresurt del lateral, amb la pila baptismal i l'escala del cor que és de fusta. La nau, amb volta de canó, acaba en el presbiteri amb l'absis de volta semicircular, el qual està decorat amb pintures de l'any 1955. Es troben en mal estat i representen escenes de la vida de Sant Andreu. Les dues capelles , amb arc renaixentista, s'uneixen a la volta principal amb petxines. La primera capella de la dreta té un retaule de la Dolorosa.\nDamunt la porta, una rosassa vidriada dibuixa una estrella de vuit puntes i dóna llum a l' interior, així com la finestra rectangular de sobre la segona capella de la dreta, també amb vidre de colors i am la representació del Sagrat Cor.\nA fora, davant la rectoria i al costat de l'església es conserva el cementiri, que es troba tancat amb una reixa de ferro forjat que porta la data de 1827. L'edifici, és de factura probablement romànica, molt retocada. Es troba adossat a la rectoria del s. XVIII, una finestra de la qual té la inscripció a la llinda de 1618 i a la portalada de 1757.\nEl temple està compost per un absis semicircular situat a llevant (de 5m x 3m), del qual només s'observa la capçalera perquè en els seus costats s'hi ha afegit la sagristia, té planta rectangular al sud i una petita dependència semicircular al nord que aprofita la paret del campanar, aquest, de planta quadrada i coberta piramidal, amb quatre finestrals d'arc de mig punt i els murs revocats amb morte...\nEl temple, el trobem esmentat en documents del segle XIII i consta al registre diocesà del s. XIV com a parròquia. Al segle XVIII el bisbe va exigir que s'acabés l'església i es recomanava fer una capta entre tots els veïns per acabar les obres. El 1746 es va donar un termini d'un any per finalitzar les obres sota pena d'excomunió. Els tres altars de Castanyet al s. XVIII corresponien a l'altar major, el de la Beata Maria del Roser i el de sant Bartomeu.\nL’església està dedicada a Sant Andreu, un dels dotze apòstols, germà de Sant Pere i dels primers que van seguir a Crist. Solter i pescador, Sant Andreu va ser testimoni del primer miracle de Jesucrist, la multiplicació dels pans i dels peixos. Va evangelitzar els escites, les colònies gregues del Ponto Euxino, predicà a Bizanci i va ser martiritzat i mort a Petras l'any 95, en una creu en forma d'aspa. El temple, el trobem esmentat en documents del segle XIII i consta al registre diocesà del s. XIV com a parròquia. Al segle XVIII el bisbe va exigir que s'acabés l'església i es recomanava fer una capta entre tots els veïns per acabar les obres. El 1746 es va donar un termini d'un any per finalitzar les obres sota pena d'excomunió. Els tres altars de Castanyet al s. XVIII corresponien a l'altar major, el de la Beata Maria del Roser i el de sant Bartomeu.\nLa parròquia de Sant Andreu de Castanyet es caracteritzà per la seva deixadesa per això al llarg del s.XVIII les visites pastorals exigien...


Duterte deixa el TPI per frenar la causa oberta per la seva guerra contra les drogues\nLa fiscalia avisa que, malgrat la retirada, la investigació per execucions extrajudicials continuarà\n3 min. Barcelona 19/03/2019 14:18\n651x366 Duterte, amb camisa blanca, rebent els honors militars en una visita oficial a Birmània / ELOISA LÓPEZ / REUTERS Duterte, amb camisa blanca, rebent els honors militars en una visita oficial a Birmània / ELOISA LÓPEZ / REUTERS\nFilipines ha seguit els passos de Burundi i s'ha convertit en el segon país del món a abandonar el Tribunal Penal Internacional (TPI), en una decisió que les organitzacions de drets humans i les víctimes de la guerra contra les drogues temen que suposi la impunitat per als abusos comesos per policies i paramilitars a les ordres del president Rodrigo Duterte.\nFa un any, el 17 de març del 2018, el govern de Manila va posar sobre la taula de l'ONU el document en què anunciava la voluntat de retirar-se de l'Estatut de Roma, el text fundacional del TPI i, per tant, que deixava de reconèixer la seva jurisdicció. Com marquen els estatuts, ha hagut d'esperar un any per fer-se efectiva la baixa, que té data del diumenge 17 de març.\nAmb tot, la retirada del TPI no farà que la fiscalia, que dirigeix la gambiana Fatou Bensouda, aturi les investigacions que ha engegat arran de les denúncies de presumptes "execucions extrajudicials" dins de la campanya contra el tràfic de drogues ordenada per Duterte i que ha suposat a la pràctica l'assetjament contra petits traficants i fins i tot drogodependents. Es calcula que des del juny del 2016, quan el populista president va assumir al càrrec, han mort més de 5.000 persones.\n— Int'l Criminal Court (@IntlCrimCourt) 18 de març de 2019\nContràriament, el portaveu de Duterte ha afirmat que, a partir d'ara, el TPI ja no té cap base legal per continuar les investigacions preliminars i ja ha deixat clar que no té intenció de col·laborar amb la fiscalia. En aquest sentit, ha avançat que impedirà el pas del personal del tribunal i que, en cas que entrin al país, s'ordenarà la seva detenció. Filipines va aprovar l' Estatut de Roma el 2000 i el va ratificar el Congrés el 2011, però Duterte esgrimeix que la 'Gaseta Oficial' no va publicar la decisió, així que el TPI no té cap potestat per investigar-lo ni acusar-lo.\n"Ens preocupa aquesta mesura perquè el TPI era una alternativa per reclamar justícia davant les traves en els tribunals nacionals", ha explicat a l'agència Efe Dennis David, pare de John Jizreel David, assassinat per la policia filipina el gener del 2017 en una suposada batuda.\nUn balanç pobre i car per a dues sentències\nDes d'Amnistia Internacional, el director regional per a l'Àsia, Nicholas Bequelin, ha retret que la retirada és "un intent molt clar d'eludir la justícia internacional i paralitzar la feina del TPI", però ha valorat que, malgrat tot, el tribunal té "vies i mitjans per investigar", fins i tot en el cas que les Filipines no hi cooperin.\nBurundi ja va fer el pas de retirar-se del TPI però finalment s'ha quedat sol perquè tant Kènia com Sud-àfrica no han fet efectiu l'anunci d'abandonar la jurisdicció internacional recollint el malestar que hi ha entre molts dirigents africans contra el tribunal de l'Haia perquè el consideren una peça del neocolonialisme, ja que totes les investigacions obertes, que ja han superat la fase de preliminars, pertanyen a casos del continent i els pocs condemnats també són africans.\nDuterte retira Filipines del TPI\nDuterte Harry, un polític sense escrúpols


Maig 2019 - Pàgina 2 de 14 - Di@ri de la disCAPACITAT\nAquest cap de setmana de l’1 i 2 de juny es disputen diferents competicions que formen part d’aquest nou format d’aquesta edició dels Jocs Catalans que es disputen en diferents caps de setmana i diferents seus. Durant tot el dissabte es disputa el Campionat de Catalunya d’hoquei en cadira de rodes elèctrica al Pavelló Municipal de Malgrat de Mar, un torneig triangular entre els equips, ADB Barberà, DRACS CEA i el Comkedem. Diumenge pel matí es disputa a Manresa la […]\nLes noves línies d’investigació que s’estan duent a terme al voltant de les malalties neuromusculars i els recents resultats en teràpies gèniques i farmacològiques han estat el focus d’atenció del 32è Congrés Nacional de Malalties Neuromusculars “Junts més forts”, celebrat durant aquests dies a Las Palmas de Gran Canaria, i que organitza de forma biennal la Federació Espanyola de Malalties Neuromusculars (Federació ASEM). “El Congrés Nacional és una oportunitat única per unir en un mateix espai a les persones que […]\n28 de Maig de 2019 Redacció/Fonts 0\nEl proper divendres 7 de juny Nexe Fundació organitza una nova jornada des de l’Àrea de Suport a les Famílies, sobre com ‘Construir i gestionar patrimoni protegit de persones amb discapacitat’ que va adreçat a familiars i professionals en l’àmbit dels infants i joves amb discapacitat. Conviure amb una persona amb discapacitat suposa, entre altres coses, un increment considerable del volum de despeses a la unitat familiar. Per aquest motiu, la legislació espanyola contempla un tracte fiscal com seria la […]\nEs posa en marxa el Punt de Promoció de l’Autonomia Personal d’ASPID a la comarca de l’Urgell\nAhir es va posar en marxa a la comarca de l’Urgell el Punt de Promoció de l’Autonomia Personal especialitzat d’atenció de la Discapacitat i/o Dependència d’ASPID, un servei que té per finalitat millorar la qualitat de vida de les persones amb discapacitat i/o dependència a l’Urgell. El servei té com a principals funcions aportar informació i assessorament especialitzat en matèria de discapacitat i dependència, portar a terme un treball coordinat en plans d’atenció i vida, acompanyar els interessats en la […]\nEl Club Natació Barcelona ha guanyat la Copa Catalunya de petanca adaptada que es va disputar dissabte a les seves instal·lacions, amb la tripleta formada per Pere Güell, Jesús Santamaría i Mario Aguilera. El club GIDBA (Jordi Torres, Manuel Romero i Robert Rolando) va finalitzar en segona posició i el Club Petanca Barcelona amb la tripleta Pita Garos, Sergi Rodríguez i Rosi Manoli va finalitzar en la tercera posició final. En aquesta competició inclusiva participen tripletes amb i sense discapacitat. […]\n27 de Maig de 2019 Redacció/Fonts 0\nLa setmana passada es va posar de relleu que els suports i els serveis són claus per millorar el desenvolupament i el benestar de persones amb discapacitat intel·lectual, durant la 5a edició del Congrés Estatal sobre les Alteracions de la Conducta i la 12a edició del Congrés Europeu de Salut Mental en la Discapacitat Intel·lectual, organitzats per la Fundació Althaia, AMPANS i l’Associació Europea per la Salut Mental en la Discapacitat Intel·lectual (EAMHID). Sota el títol ‘Dels serveis i programes […]\nUn recent estudi de l’Institut de Salut Global de Barcelona (ISGlobal), impulsat per “la Caixa”, ha conclós que les persones adultes que durant la seva infància van tenir més contacte amb espais naturals podrien tenir una millor salut mental que aquelles que van estar menys exposades a la natura. Tot i que sempre s’ha associat l’exposició a espais naturals amb diversos beneficis per a la salut, pocs han explorat la relació entre l’exposició durant la infància a la salut mental […]\nArrenca al juny un cicle de xerrades a Girona sobre “Drets legals i laborals de les persones amb discapacitat”\nEl mes de juny el Grup MIFAS posa en marxa un Cicle de Xerrades gratuïtes, amb l’objectiu de resoldre temes i dubtes entorn els drets legals i laborals de les persones amb discapacitat. El cicle està format per tres sessions de diverses temàtiques i s’adrecen a socis/es de l’entitat, famílies, professionals i a totes aquelles persones interessades en aquestes temàtiques. La primera de les sessions es celebra el 17 de juny, a la UNED de Girona i serà a càrrec […]


Pilar Morey Bulbena-Cat: SEXE, GÈNERE, IDENTITAT SEXUAL, PREFERÈNCIA SEXUAL\nSEXE, GÈNERE, IDENTITAT SEXUAL, PREFERÈNCIA SEXUAL\nSom homes, som dones, som intersex. Som heterosexuals, homosexuals, bisexuals, pansexuals, queer… La sexualitat humana i les seves expressions són diverses i variades.\nSEXE GENÈTIC: En el moment de la fecundació, en funció dels cromosomes XX o XY es determina el sexe genètic. En funció de la combinació genètica, entre la setmana 12 i 14 de l’embaràs comença la formació dels òrgans genitals, tant externs com interns, i la morfologia del cos. Però hi ha entre un 2 i un 3% de persones que tenen òrgans masculins i femenins a la vegada, o poc definits, o bé òrgans externs femenins i testicles interns (per exemple): són els intersexuals, els que abans s’anomenaven hermafrodites.\nSEXE LEGAL: En el moment de néixer, se’ns assigna un sexe: home o dona. La llei diu que en el termini de 72 hores s’ha de realitzar la inscripció del nadó. Quan el sexe anatòmic no queda clar, el marge de temps és absolutament insuficient per prendre una decisió que de vegades no és gens fàcil: anàlisi genètic, scanner, pediatres, etc. hauran de consensuar l’assignació d’un sexe, on el buit legal no permet inscriure a una persona com a intersexual. És a la pubertat on s’hauran de valorar les diferents opcions.\nGÈNERE: Masculí i femení. És allò que se suposa que has de fer en funció del sexe que se t’assigna en néixer. Està molt determinat pel contexte cultural. Les nenes de rosa, els nens de blau. Els nens fan futbol, les nenes ballet. Com t’has de comportar, bellugar, jugar, sentar-te, parlar… Hi ha societats molt tradicionals, en què els rols estan molt determinats i separats. En la nostra cultura, cada cop s’aposta més per la coeducació i per no marcar tant les diferències.\nEXPRESSIÓ DEL GÈNERE: El sexe genètic, el sexe legal i el gènere, no els triem. Amb l’expressió del gènere comença la lliure decisió: és la manera com m’expresso i em sento còmode. Com m’agrada vestir-me, quines activitats prefereixo, etc. Es pot ser normatiu (seguir la “norma”) o divers.\nPerò que m’agradi vestir-me d’una manera determinada o prefereixi un esport en concret, no té res a veure amb la meva identitat sexual. Que a un home li agradi la roba de dona, no vol dir forçosament que es vulgui canviar de sexe, ni que sigui homosexual, per exemple.\nIDENTITAT DE GÈNERE: Com em sento respecte al meu gènere. Si em sento a gust amb el gènere que se m’ha assignat, sóc cis-gènere. Si em sentiria més a gust pertanyent al gènere contrari, sóc trans-gènere. D’aquí a operar-me i prendre hormones, hi ha un llarg procés i diferents opcions, i és quan segurament necessitaré del suport de persones que m’acompanyin i m’ajudin a prendre decisions.\nQue a un nen o nena li agradi vestir-se de manera diferent o li agradin activitats més “pròpies” de l’altre gènere, no implica que de gran s’identifiqui com a trans-gènere. Ni tampoc determinarà la seva preferència sexual. Caldra acompanyar-lo/la i, sobre tot, fer-li saber que l’acceptem tal i com és.\nTambé hi ha persones que es defineixen com a Queer, és a dir, sense gènere definit, no s’identifiquen ni com a homes ni com a dones.\nPREFERÈNCIA SEXUAL: Quines persones m’atreuen? Hi ha diferents opcions, i es pot canviar de preferència al llarg de la vida. Hi ha moltes persones que, en un moment de la seva vida, senten atracció o tenen experiències sexuals amb persones del mateix sexe, i després no en tornen a tenir. Les opcions són molt variades:\nHeterosexual: m’agraden les persones del sexe contrari.\nHomosexual: m’agraden les persones del meu propi sexe.\nBisexual: m’agraden, tant les persones del meu sexe, com les del contrari.\nPansexual: m’agraden les persones, en general, sense importar-me el seu sexe.\nDe l'heterosexualitat a l'homosexualitat, hi ha diferents opcions: es poden tenir fantasies sexuals amb persones del mateix sexe, o sentir-s'hi atret, però no practicar-ho, etc.\nTambé podriem parlar del poli-amor, de les persones que estimen a més d’una persona a la vegada, però això seria tema per a un altre article.\nEn resum, les opcions són molt i diverses i variades, i el més important és acceptar-nos com som, respectar-nos, i acceptar i respectar a l’altre, sigui una persona que segueix la norma, o sigui divers, en qualsevol aspecte.\nEtiquetas: Articles , Autoafirmació , Bisexual , Gènere , Heteroxesual , Homosexual , Identitat sexual , Pansexual , Preferència sexual , Psicologia , Psicologia humanista , Queer , Sexe , Transexualitat


At the Drive-In / Vaya (1999) | L'illa dels monstres\nAt the Drive-In / Vaya (1999)\n11/03/2011 11/03/2011 / L'illa dels monstres\nEncara que recuperi un disc de 1999 no és que estigui recordant èpoques de joventut com l’altre dia. Ja ho he explicat més d’una vegada: vaig tardar molts anys en assimilar At the Drive-In. Durant set anys vaig donar oportunitats al Relatinoship of Command (2000) [escolta’l] fins que l’he acabat considerant tota una obra mestra. I un cop desgastat el disc que va servir per posar punt i final a la carrera de la banda, vaig començar a explorar la resta de la seva discografia.\nAquesta banda d’El Paso, Texas, va aprofitar a fons els seus vuit anys de vida. Tres discos, cinc EP i, per sobre de tot, un creixement musical espectacular. La regla de tres funciona a la perfecció: com més recent és el disc, més bo és. Més rodó. Ja sigui en les seves composicions, el seu so o les sensacions que transmet. Sempre des del post-hardcore marca de la casa que els fa pràcticament inconfusibles. Encara que posteriorment hagin admès sense vergonya ni eufemismes que per compondre els seus temes havien robat idees i ritmes d’altres grups de referència com per exemple Drive Like Jehu.\nPerò centrem-nos en el disc. O millor dit, en l’EP. Vaya té set cançons i una durada de poc més de 23 minuts. El van publicar un any abans del seu últim disc, el ja mencionat i venerat Relationship of Command, i s’hi nota que se n’estava gestant una de bona. El funcionament del disc és senzill: el poses des de la primera cançó i quan te n’adones ja t’han desmuntat amb els quatre primers temes, que entren d’una sola tirada: Rascuache – Proxima Centauri – Ursa Minor – Heliotrope. Pura droga. Una combinació d’agressivitat i melodia rematada per la veu descarnada de Cedric Bixler Zavala.\nDesprés d’aquesta primera sacsejada és moment pel single, Metronome Arthritis, que va propiciar el primer dels tres videoclips que tenen At the Drive-In. Single? Videoclip? No, no estem parlant d’una cançó que detectis com la més accessible o la més ballable. Potser és la més desesperada, en la que Cedric sembla clamar amb més força que mai. Sembla arribar al punt culminant del seu sentiment.\nI després d’això, els dos últims talls del disc, tots dos curiosament amb títols numèrics: 300 Mhz i 198d. És una fase final bastant obscura, per dir-ho d’alguna manera. Dos cançons que necessiten més oportunitats per acabar arrelant que les seves companyes de disc, amb risc de ser ignorades quan el que busques amb Vaya és aquell quart d’hora d’intensitat màxima per posar-te les piles, desfogar-te o simplement gaudir com un boig del so feréstec d’At the Drive-In.\n> escolta’l a Spotify\n1999, At the Drive-In, Cedric Bixler-Zavala, post-hardcore, Relationship of Command, Vaya\n← American Men / Cccool World EP (2010)\nÉs l’hora del future punk →\nBueeeeeeeno, tornada a la rutina: a partir de les 21:04 ens hi posem per comentar i escoltar les novetats discogràf… twitter.com/i/web/status/1…----\t21 minutes ago


Crossroads Guest House Holyhead Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 32 allotjaments a Holyhead.\nCrossroads, 81 Walthew Avenue, Holyhead, Holyhead Town Center, Holyhead, Regne Unit, LL65 1AG - Excel·lent ubicació - Veure al mapa\nMés informació sobre Crossroads Guest House\nConvenientment situat a Holyhead, Crossroads és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCrossroads també ofereix moltes instal.lacions per enriquir la seva estada a Holyhead. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com jardí. Sigui quin sigui el motiu del seu viatge, Crossroads és una selecció idònia per a la vostra estada a Holyhead.\nCal que informeu el Crossroads de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


William Moldt va desaparèixer a Florida als 40 anys el 1997 / National Missing And Unidentified Persons System\nWilliam Moldt va desaparèixer el 1997 quan tenia 40 anys. Se sabia que l'home havia desaparegut en el seu viatge de tornada a casa després de passar unes hores en una discoteca, però el seu cos mai va ser trobat.\n20 anys després, es va trobar el seu cos gràcies a les imatges de Google Earth. El seu cotxe estava submergit en un llac de Florida.\nUn ex-resident de la zona va tenir la idea de consultar imatges de l'entorn en què vivia, quan, en fixar-se en una imatge de Google Earth, va veure un cotxe submergit al llac proper a la zona residencial.\nLa policia va localitzar i va treure el cotxe "ja molt calcificat" del lloc i va descobrir un cadàver al seu interior. Es van realitzar proves d'ADN i es va confirmar que el cos era de Moldt, que havia desaparegut a Lantana, Florida, el 7 de novembre de 1997.\nSegons un informe publicat pel 'Charley Project', una base de dades de casos no resolts als Estats Units, "el vehicle estava clarament visible en les fotos de satèl·lit de Google Earth del 2007, però aparentment ningú ho va notar fins a 2019. La nit que va desaparèixer, William Moldt va sortir del club a les 11 pm, sense evidència toxicològica, i va cridar a la seva núvia dient-li que aviat tornaria a casa, revela el Sistema Nacional de Persones Desaparegudes i No Identificades d'Estats Units.\nEl cap de policia de Palm Beach diu que Moldt, presumiblement, va perdre el control del vehicle i va acabar caient al llac, on va morir. Afegeix que durant la investigació inicial de la desaparició, no hi havia "proves d'aquest fet". Les cases en aquesta part de Wellington estaven en construcció el 1997, quan Moldt va desaparèixer, però el llac ja hi era.


EL SOBIRANISME ÉS MAJORITARI – El Republicà\nEl sobiranisme és majoritari, malgrat la negativa de l'Estat\nÉs cert que la baixa qualitat de la democràcia espanyola ha significat el bloqueig de les pretensions nacionals catalanes. No ens ha de sorprendre que vells dirigents i càrrecs de govern, com Felipe Gonzalez, Alfonso Guerra i José Mª Aznar s’exclamin quan es parla de la independència de Catalunya.\nEl que ara diuen aquests personatges ens ha de fer veure que mai han volgut tenir amb Catalunya tractes d’igual a igual ni de respecte al fet nacional minoritari. Les simpaties verbals han sigut una farsa d’Estat. No volen fraccionaments de l’Estat ni un pacte entre comunitats nacionals diferents.\nNou relat per l'existència declarada de les majories\nEn la política catalana ara hi ha un nou relat per l’existència declarada de majories favorables a la tesi independentista, reconegui o no reconegui el regne d’Espanya el fet nacional català i el seu dret imprescriptible i irrenunciable a l’autodeterminació.\nLes clavegueres de l’Estat en les que s’han involucrat serveis policials i judicials que volen impossibilitar tota possibilitat de la secessió catalana creant el descrèdit i la regressió, la repressió i el temor a la repressió no impressionen l’opinió pública catalana, per què són un déjà vu sense una estratègia real i seriosa. Com en el cas Volhof, busquen delicte on no n’hi ha sense calcular el ridícul internacional que assumeixen.\nTampoc interessa als socialistes espanyols i al PP l’Espanya plural. És una quimera que algú va proposar i altres van creure era possible, mentre l’Estat seguia retenint el centre del poder, com a font de la llei i executor de la violència legítima.\nEl sobiranisme és majoritari, tal com mostren les eleccions\nA diferència d’Espanya, Catalunya té un projecte polític pel qual necessita ser Estat per tenir presència internacional i fer valorar la seva situació geopolítica. Espanya amb la seva Constitució només pretén salvar-se ella mateixa i els interessos dels grups d’interès que la patrocinen. L’obstacle català a les pretensions espanyoles és com u n florúncul que cal extirpar.\nEspanya té com a signe identitari la dominació d’altres territoris, com deia Hector López Bofill. L’alternativa catalana és evident que trenca aquest fil conductor del nacionalisme espanyol.\nLes eleccions dels darrers deu anys han demostrat que l’independentisme és majoritari a Catalunya. Els actes del 2014 i del 2017 ho han demostrat amb el vot de la ciutadania. El projecte català política i jurídicament és ja indiscutible per molt que els ultra espanyols intentin seguir dient que hi ha “los otros catalanes” que tenen dret a impedir la independència de Catalunya.\nEscrit a General Tagged democracia espanyola, majoritari, sobiranisme\n← Missatge institucional del president Carles Puigdemont\nCOLAU S’ALIA AMB LA DRETA I L’ESQUERRA ESPANYOLISTA →


Les retallades fan créixer un 24% en cinc anys la ràtio d’alumnes per docent als IES del Baix Maresme – CGTCatalunya\nInici > General > Comunicats > Les retallades fan créixer un 24% en cinc anys la ràtio d’alumnes per docent als IES del Baix Maresme\nLes retallades fan créixer un 24% en cinc anys la ràtio d’alumnes per docent als IES del Baix Maresme\nLes retallades fan créixer un 24% en cinc anys la ràtio d'alumnes per docent als IES del Baix Maresme\nSegons un estudi sobre els efectes de la reducció pressupostària als centres educatius en aquesta subcomarca, la despesa per alumna s'ha reduït en un 30% des del 2006\nLa recent publicació d’un estudi per a fer seguiment de l’impacte de les retallades a diversos centres educatius del Baix Maresme apunta a un significatiu augment de la ràtio d’alumnes per docents i a una baixada de les despeses que realitzen els centres per a cada alumne. Segons aquest estudi tant a les escoles com als instituts la proporció d’alumnes per professores ha augmentat entre un 17% i 24% des dels cursos 2010-11 i 2006-07, respectivament. Per contra, la despesa per alumne hauria patit un descens de vora el 30% tant als centres de primària com als de secundària en aquests mateixos intervals de temps.\nL'Assemblea de Docents del Baix Maresme ha fet públic aquest document en col·laboració amb la Confederació General del Treball (CGT), secció Ensenyament. Tal com informa aquesta secció sindical en la presentació de l'estudi, la publicació d'aquest document respon a la falta de dades i indicadors que els ha proporcionat el Departament d'Ensenyament.\nPer monitorar l'efecte del fort retrocés que han patit les partides pressupostàries de la Generalitat de Catalunya destinades als centres de primària i secundària, han centrat la indagació en dos indicadors: la ràtio de docents per alumne i la despesa econòmica que realitzen els centres per a cada alumne. La mostra de l'estudi està conformada per set centres d'educació primària i quatre d'educació secundària i recull una comparativa des del curs 2006-07 fins a l'actual.\nLa ràtio d'alumnes per professora ha augmentat un 17,8% en cinc cursos a les escoles d'educació infantil i primària, passant de 12,6 a 14,8 alumunes per curs. Mentre que als instituts de secundària s'ha passat de 9,8 a 12,6 alumnes per professora des del curs 2006-07\nDe les escoles de les quals s'han pogut obtenir dades des del curs 2010-11, transcendeix que la ràtio d'alumnes per professora ha augmentat un 17,8% des de llavors fins al curs que acaba aquest mes de juny, passant de 12,6 a 14,8 alumnes per docent. Als instituts l'augment d'aquesta ràtio és encara més significativa: un 23,8% des dels anys 2006-07, quan rondava els 9,8 alumnes i situant-se actualment en 12,6 alumnes per professora. Mentre que aquest increment d'alumnes per personal docent ha estat més progressiu i sostingut a les escoles, sembla que en el cas dels instituts el punt d'inflexió se situa a partir del curs 2012-13, moment a partir del qual es dispararia la proporció.\nQuant a la despesa que realitzen els centres per alumne, entre el curs 2011-12 i l'actual, les escoles amb menys de 200 alumnes haurien patit una davallada del 35,5%, que ha fet baixar la inversió dels 83€ als 53€ per infant. Les escoles amb entre 200 i 300 alumnes haurien passat dels 33€ als 23€, amb un descens del 29% de la despesa per alumne. En el cas dels instituts de més de 500 alumnes aquesta reducció de despesa registrada per l'estudi de l'Assemblea de Docents és encara més notori: des del curs 2006-07 fins a l'actualitat s'hauria reduït des dels 354€ fins als 175€ suposant una baixada de més del 50%. El descens de la despesa a la totalitat dels instituts, inclosos, també, els més petits, és d'un 30% en els últims quatre anys situant-se en els 215€ i venint d'una despesa de 350€.\nEl descens de la despesa total per alumna a la totalitat dels instituts, inclosos, també, els més petits, és d'un 30% en els últims quatre anys, situant-se en els 215€, i venint d'una despesa de 350€\nSegons expliquen les persones que han elaborat aquest document, l'administració pública només ofereix dades globals i no proporciona informació de centres o comarques concretes. A la presentació de l’estudi s’assegurava que no tan sols l'opacitat amb què opera el Departament d'Ensenyament, sinó també la reticència dels centres educatius del Baix Maresme a revelar xifres, ha estat un obstacle a l'hora de recollir les dades, segons les persones redactores. En última instància hauria estat possible accedir a algunes xifres amb l'ajuda de les delegades sindicals que han participat del projecte.\nLes persones docents del Baix Maresme de l'Assemblea i militants de la CGT aclareixen, ara, amb aquesta comparativa, en quina mesura i sobre quins indicadors dels centres del Baix Maresme ha influït la política d'austeritat entomada per les institucions públiques.\nEnsenyament, Maresme, Retallades


Santi Mina, condemnat a quatre anys de presó per abús sexual - À Punt\nSanti Mina, condemnat a quatre anys de presó per abús sexual\nEls fets es van produir el 2017 a Mojácar, Almeria\nL'exfutbolista del València, Santi Mina\n04 de maig 2022 - 10:01\nL'Audiència d'Almeria ha condemnat l'exfutbolista del València, Santi Mina, a quatre anys de presó per un delicte d'abús sexual a una dona el 18 de juny del 2017 a Mojácar (Almeria), tot i que l'ha absolt de l'acusació d'agressió sexual, i ha eximit de qualsevol responsabilitat penal el seu amic i també futbolista David Goldar.\nEl tribunal presidit per la magistrada Társila Martínez absol Mina del delicte d'agressió sexual pel qual el fiscal demanava huit anys de presó i l'acusació particular nou anys i mig, i el condemna per un delicte d'abús sexual pel qual també li imposa una orde d'allunyament de 500 metres respecte de la víctima durant dotze anys i a pagar una indemnització de 50.000 euros.\nPer la seua part, David Goldar ha resultat absolt del delicte d'agressió sexual que li imputava únicament l'acusació particular, ja que la Fiscalia no ha actuat contra ell en la causa, per la qual també s'enfrontava a nou anys i mig de presó.\nPer la seua part, la defensa del davanter espanyol ha anunciat que recorrerà la sentència en considerar que no es troba "ajustada a dret".\n"Considerant la mateixa no ajustada a dret i amb importants errors en la valoració de les proves practicades i per tant dels fets esdevinguts, (la representació lletrada de Mina) procedirà a interposar el corresponent recurs d'apel·lació en els pròxims dies", han explicat.\nEl seu actual equip, el Celta, també ha anunciat que ha obert un expedient disciplinari al jugador per a dilucidar les seues responsabilitats laborals a la vista d'aquesta resolució. A més, també ha decidit apartar Mina, provisionalment, dels entrenaments del primer equip, sense perjudici que continue realitzant les activitats que a aquest efecte li indique el club.


Mona de Pasqua clàssica ⋆ Socpetit.cat\nAquest dilluns de pasqua tothom a gaudir de la mona; aquí teniu la recepta de de la mona tradicional.\nIngredients per una mona per a 4 persones:\nMig kg de farina\n3 ous, 10 g de sal\nuna pell de llimona ratllada\n50 g de llevat premsat i llet.\nPer a fer el guarniment:\nOus durs, oli, ou batut i sucre.\nAneu afegint-hi llet de mica en mica, fins a formar una massa homogènia i que es desenganxi de les mans.\nFormeu un pa rodó; al mig feu-hi un forat i aneu-lo engrandint fins a formar una corona.\nPinteu-lo amb oli i repartiu-hi per sobre, clavant-los, els ous durs amb closca.\nDeixeu-ho fermentar uns 20 minuts i poseu-ho al forn a 170 °C uns 45 minuts.\nDecoreu-la al vostre gust!!\nPhoto by vicent34 on Foter.com / CC BY-NC-SA\nCaramelles a Súria, el Bages\nLa pandèmia fa repuntar l'excés de pes dels menors, segons una enquesta de Save the Children


Isidre Esteve comença a preparar el Dakar amb un 6è lloc a la Baixa TT do Pinhal — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Isidre Esteve comença a preparar el Dakar amb un 6è lloc a la Baixa TT do Pinhal\nIsidre Esteve comença a preparar el Dakar amb un 6è lloc a la Baixa TT do Pinhal\nA Portugal, el pilot d'Oliana ha fet la primera prova en competició del seu nou Mitsubishi Montero. El gener vinent tornarà a disputar el mític raid vuit anys després\nIsidre Esteve, amb el seu equip (Foto: KH-7 Sport)\nIsidre Esteve ha iniciat la preparació sobre el terreny per al ral·li Dakar amb la participació a la Baixa TT do Pinhal, a Portugal, on ha fet una meritòria sisena posició. Era la primera vegada que el pilot d'Oliana, amb el seu copilot Chema Villalobos, posava a prova en competició el vehicle amb el qual competirà al mític raid, un Mitsubishi Montero 3.2 amb motor dièsel i 240 CV de potència. El projecte té el patrocini principal de l'empresa catalana KH-7 i l'asseguradora Onyx.\nEsteve ha destacat especialment les bones sensacions que li ha transmès el tot terreny, conegut per la seva fiabilitat, i fins i tot s'ha mostrat sorprès pel rendiment. L'alturgellenc també ha agraït la feina feta pels mecànics i per tot l'equip amb el qual treballa de cara a l'objectiu de completar el Dakar. El cotxe està adaptat especialment per a ell i compta amb canvi automàtic i comandaments d'accelerador i frens adaptats al volant, a més a més del coixí intel·ligent que ha ajudat a desenvolupar al llarg dels darrers anys.\nEl nou projecte arriba vuit anys després que Isidre Esteve debutés al Dakar en cotxes, una experiència que li va causar serioses lesions a la pell per la dificultat per adaptar-se a l'habitacle. Una situació que s'ha treballat per evitar en aquest nou projecte. La propera cursa en què participarà serà d'aquí a un mes, del 22 al 24 de juliol, a la Baja Aragón, una de les proves on ha assolit més èxits.


1 de novembre del 1994\nJosep Maria (enamorat)\nRobert (antiga parella)\nJosele (antiga parella)\nLa Sandra López és un personatge de ľunivers estès de Planetes. És de la Terra.\nLa Sandra López és una noia que estudiava a la mateixa escola que en Josep Maria #, on es troba el superordinador secret. En Josep Maria amb 14 anys va conèixer la Sandra i es va enamorar una mica ďella, però era un amor impossible, i el 14 va desistir. La Sandra va estar amb un xicot, però la seva relació no va durar molt. Quan en Josep Maria # va acabar els seus estudis en aquesta escola i va començar a estudiar a una altra escola, només la veia pel carrer. A poc a poc, en Josep Maria # va començar a veure la Sandra més vegades i van començar a ser amics. Però després que en Josep Maria # va acabar la seva relació amb ľİhi Kadse, i sobretot des que la Sandra i una altra noia de vegades es trobaven amb ell, en Josep Maria 20 es va enamorar més ďella i volia estar més vegades amb ella, i van començar a avançar la seva amistat.\nA la peŀlícula Planetes V: El teu nom a la Terra, un dia el 21 va aconseguir fer-se un petó amb la Sandra, i a més ha descobert una paradoxa temporal molt preocupant ja que tot i que ells s’han fet un petó, la Sandra està enamorada ďun noi diferent. El 21 creu que aquest noi és ell mateix que ve del futur, i podria ser una versió ďell que ľany 2020 va viatjar al passat fins a ľany 2010. Aquest noi està vivint a la Terra sota el nom de Robert i com si fos de Bulgària. El 21 diu que en Robert ha aparegut des que ell s’ha enamorat de ľAndrea, sembla que la seva versió del futur intenti fer que el 21 tingui una relació amb la Sandra per evitar que vulgui estar amb ľAndrea, i per això en Robert es fa petons amb la Sandra per fer que ella s’enamori del 21 mitjançant una fusió mental teremedosiana, ja que el 21 està enamorat de ľAndrea. No obstant això, el 21 no pot pensar en una relació amb ľAndrea, ja que és la seva enemiga i tots saben que la regenta Andrea vol venjança contra el 21 i la FEF. I creu que en Robert també ha vingut per evitar alguna cosa que li passarà a la Sandra en el futur. El 21 fa fusions mentals teremedosianes amb la Sandra més vegades, i un dia es fan un altre petó. A la casa ďen Robert, en Robert mira una foto de la Sandra i diu: “Faré tot el que calgui per evitar que moris, i per això, no pots saber res de la FEF!”… Per tant, ara la Sandra és un personatge principal perquè és ľinterès amorós de ľantic almirall de la Terra, i ľúnica esperança per a ell per no ser derrotat per la regenta Andrea.\nA la peŀlícula Planetes VI: Sol en un món normal, el 22 deixa ďestar enamorat de la Sandra. A la peŀlícula Planetes VII: La fi ďun futur, a causa ďuna última acció que la regenta Andrea va fer abans de ser derrotada, el 25 de juliol del 2019, la nau FEF 07 s’estavella a la Terra, i la Sandra era a bord. En Josep Maria 23 fa un retorn al passat per desfer tot el desastre a la Terra, però no pot salvar el seu germà 0 i la Sandra. Però el Panda canvia la història i evita aquests esdeveniments, per tant la 07 no es destrueix i ni el 0 ni la Sandra moren. El Panda informa els oficials de la 07 que ell ha canviat la línia temporal, per tant succeiran coses diferents. El Panda va a la Terra per verificar que la Sandra està bé i la saluda, però ella no el coneix amb aquest aspecte. Més tard, la Sandra torna a aparèixer quan el 24 s’enfronta amb el problema del coronavirus i les sintètiques (ginoides) que ľhan creat, ja que una ďelles va fer una fusió mental al 24 expressament per ficar-li alguna cosa al cap que li va causar una atracció exagerada i un enllaç amb ella molt més fort que ľenllaç que es pugui crear amb una fusió mental teremedosiana, ja que ni el propi 24, que és teremedosià, ho pot controlar. Els seus aliats les han programat per controlar ľenemic, i creuen que ďaquesta manera poden tenir el 24 i aquells qui ľajuden sota el seu control. I la Sandra ja no torna a aparèixer més.\nPoc se sap sobre els orígens de la Sandra. En 2009, la Sandra López es va unir a ľexèrcit de les noies ďen Yusma perquè ella estava enamorada ďell. Quan va veure que només era una noia més per en Yusma, la Sandra va robar diverses tecnologies i va crear un portal per anar a ľunivers principal. Allà es va trobar amb en Josep Maria, Almirall de la Terra a la FEF, i ella se’l va emportar al món paraŀlel. Però en Yusma els va posar un parany, i gairebé mata el seu doble. En Josep Maria 14 va aconseguir escapar-se al seu univers amb ľajuda de ľİhi Kadse de ľunivers principal amb la nau FEF 07, i després en Yusma va començar a torturar la Sandra perquè va viatjar a ľunivers principal i va robar tecnologia.\nLa Sandra no apareix fins que s’altera la línia temporal, la versió jove de la Selena Gomez que estava a ľunivers principal sota el nom fals Paula İnfanten, torna al seu món per restaurar la història. La FEF 07 va al món paraŀlel per perseguir-la i acaben en una lluita contra la rebeŀlió que havia format ľAndrea, i van a Castelldefels (que sembla ľEdat Mitjana amb guillotines). Els oficials de la FEF van trobar la Sandra López i van creure que podria salvar-los, però es revela que la Sandra és la parella de ľAndrea.\nNo obstant això, com ja havia ajudat en Josep Maria, la Sandra els ajuda i traeix ľAndrea, i es revela que la Selena (jove) és també parella de ľAndrea en secret. ĽAndrea descobreix que la Sandra la vol trair i la mata. Llavors més oficials de la FEF vénen i comencen un tiroteig, i s’escapen. I en Josep Maria roba la esfera de transport del cos de la Sandra a la butxaca. Però la Sandra havia alterat ľhelicòpter de ľAndrea, i quan ľAndrea es prepara per seguir els oficials de la FEF (que havien escapat), el seu helicòpter s’estavella al mar, i els oficials de la FEF capturen i empresonen la Selena a Teremedó (de ľunivers principal).\nLa Sandra del món paraŀlel.\nLa Sandra amb ľAndrea.\nObtingut de «https://planetesfanon.fandom.com/ca/wiki/Sandra_L%C3%B3pez?oldid=1360»